બીજી વાત મારી મોદીત્વ વિશે છે. હું ભાજપ કે કોંગ્રેસી વિચારધારા ધરાવું છે એ વાત પછી આવે છે પણ એમ તો કહી જ શકાય કે મોદીએ કોંગ્રેસના રાજ કરતા ગુજરાતની જનતા માટે સારુ જ કાર્ય કર્યું છે અને એથી જ પ્રજા દર વખતે ચૂંટણીમાં વિજય શ્રીના આશિર્વાદ મોદીને આપે છે. મોદીની વિચારધારા સાફ છે. મોદીએ કદી કોંગ્રેસ અને બીજા પક્ષોની જેમ લઘુમતીઓના તુષ્ટિકરણની નીતિ નથી અપનાવી. આતંકવાદના રંજાડથી આજ ભારતનો કોઇ ખૂણો બાકી નથી પરંતુ ક્યા રાજકારણીએ આતંકવાદનો મૂકાબલો કરવાની ઇચ્છાશક્તિ કે કાર્યદક્ષતા બતાવી છે? મુંબઇ અને દેશભરમાં આટલા બોંબ ધડાકા થયા. બોંબધડાકા બાદ સરકાર દોષિતોને આકરી સજા કરવાની વાત કરે છે પણ બોંબધડાકાના કેસોમાં કેટલા રાજ્યોની સરકારોએ દોષિતોને સજા તો દૂરની વાત છે પણ દોષિતોને પકડીને જેલમાં નાંખ્યાં? અમદાવાદમાં બોંબધડાકા થયા પણ 20 દિવસની અંદર મોદીની સરકાર અને મોદીના પોલીસતંત્રે ગુનેગારોને જેલના સળિયા પાછળ તો લાવી દીધાં. શું આ વાત સરાહનીય નથી? અને આ ગુનેગારો જ દેશભરમાં વિવિધ જગ્યાએ બોંબધડાકા કરાવતા હતા. આ ગુનેગારો પકડાયા બાદ જ જયપુર અને બીજા બોંબધડાકાના ગુનેગારો પકડાયા. શું આ એક આંશિક સફળતા નથી? દીવા જેવી સાફ વાત છે કે આતંકવાદ પાછળ સિમીનો હાથ છે છતાં સોનિયાજીના નેતૃત્વવાળી કોંગ્રેસ સરકાર સિમી પર પ્રતિબંધ મૂકવાની એફિડેવીટ પણ સુપ્રિમ કોર્ટમાં મૂકતાં ડરે છે. ગુનેગારોએ ગુના કબૂલી લીધા છે છતાં પણ અબુ આઝમી અને માયાવતી જેવા લોકો કહે છે કે પકડવામાં આવેલા લોકો નિર્દોષ છે અને મોદી દ્વારા લધુમતી કોમના લોકોને હેરાન કરવામાં આવે છે. તેમ છતાં કોંગ્રેસ સરકાર આ લોકો સામે કંઇ કરી નથી સકતી કારણ કે એમના ટેકાથી સરકાર ચાલે છે એમની. આ બધી ચર્ચા ઘણી લાંબી થઇ શકે એમ છે. આજે કોઇપણ રાજકારણી દૂધે ધોયેલો નથી પછી એ કોંગ્રેસનો હોય કે ભાજપનો હોય. પણ જ્યાં થોડી ઘણી કાર્યદક્ષતા કે ઇચ્છાશક્તિ હોય તો એને બિરદાવવી તો જોઇએ જ. મને એ જ ઇચ્છાશક્તિ અને કાર્યદક્ષતા મોદીમાં લાગે છે જે આજના બીજા કોઇ રાજકારણીમાં હું નથી જોઇ શક્તો.